Tlaga Tempe inggih punika tlaga ingkang panggènanipun wonten ing kilènipun Kabupatèn Wajo, leresipun ing Kacamatan Témpé, kirang langkung 7 km saking Kitha Sengkang ing pinggir Kali Walanae. Tlaga Témpé ingkang ambanipun kirang langkung 13.000 hektar punika gadhah spésies ulam banyu tawa ingkang sampun arang dipunpadosi wonten panggènan sanès. Amargi tlaga punika panggènanipun wonten ing nginggilipun lèmpèngan bawana Australia lan Asia.

Fèstival taunan 
Saben tanggal 23 Agustus dipunwontenaken fèstival sagara wonten ing tlaga Témpé. Acara punika dipunwastani [[Maccera Tappareng utawi upacara kanggé nyucikaken tlaga ingkang dipunwontenaken acara nyembelih lembu ingkang dipumpimpin déning ketua warigaluh ingkang wonten atraksi-atraksi wisata ingkang saé sanget.
Wonten ing dinten riyaya Fèstival Tlaga Témpé punika, sadaya tiyang ingkang ndhèrèk upacara Maccera Tappareng ngagem busana Bodo (busana adat tiyang Bugis). Acara punika uga dipunramèkaken déning atraksi-atraksi, kados ta lomba prau tradhisional, lomba prau hias, lomba dolanan rakyat (lomba layangan tradhisional, pamilihan anak dara lan kallolona Tanah Wajo), lomba nabuh lesung (padendang), pagelaran musik tradhisional lan jogèd bissu ingkang dipunmainaken déning para waria, lan pagelaran tradhisional sanès. Nanging sapunika sampun ical, boten kados sapunika, amargi dipunsebabaken wonten ing tlaga témpé punika sampun dipunisi déning spésies ulam sanès amargi restoling ulam mas ingkang kathah sanget.

Cathetan suku 

Kabupatèn Wajo
Témpé
Artikel mawa basa krama